lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv lv lv nb lv lv es uk es en en de lv lv de lv en lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv id lv sl tr lv lv lv lv lv lv lv lv lv lv lv lv es lv es lv lv lv ceb lv lv lv lv lv lv lv lv lv fi de lv lv lv de sk en sk hbs_lat lv lv sk hbs_lat uk en en lv id es es en lv lv
"Limp Bizkit" ģitārists uzskata, ka apsūdzības pret Merilinu Mensonu ir pamatotas
2021. gada 4. februāris 08:47
Rīgā ar koncertu atgriežas "Limp Bizkit" (Vess Borlends) Foto: Mārtiņš Otto, TVNET
Vairāki mūziķi, to skaitā "Limp Bizkit" ģitārists Vess Borlends (Wes Borland), kurš gandrīz gadu muzicējis kopā ar šonedēļ seksuālā vardarbībā apsūdzēto Merilinu Mensonu (Marilyn Manson), pauduši savas domas par Mensonu kā cilvēku.
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Džordžs Klūnijs atzīst, ka pieļāvis "šausmīgu kļūdu" dvīņu audzināšanā
"Ģimenes burkā" pārīša šķiršanās sāga: Agrita nikna par bijušā vīra izdarībām
Publiskots karalienes Elizabetes II nāves cēlonis
Atgādinām, ka Borlends pievinojās Mensona grupai 2008. gadā, laikā kad Mensons draudzējās ar aktrisi Evanu Reičelu Vudu (Evan Rachel Wood), kura pirms dažām dienām Mensonu apsūdzējusi seksuālā vardarbībā.
Sarunā ar platformas "Twitch" raidierakstu "Space Zebra", kolorītais ģitārists pastāstīja, ka "viss, ko stāsta par Mensonu, ir sasodīta patiesība".
"Viņš nav jauks čalis," Borlends teica. "Viss, kas tagad tiek stāstīts par Mensonu, ir sasodīta patiesība, tāpēc atslābstiet, ja vēlaties uzbrukt šīm apsūdzētājām. Šīs sievietes saka patiesību. Es atvainojos visiem šā podkāsta klausītājiem, kuriem tas nepatīk, bet tas čalis - viņš ir ļoti talantīgs, bet viņam ir problēmas. Viņam nepieciešama profesionāla palīdzība, viņam jāpārstāj dzert un jāskatās acīs saviem dēmoniem. Viņš ir sasodīti slikts čalis."
Mensonu kritizējis arī Trents Reznors - grupas "Nine Inch Nails" līderis.
"Es es esmu jau daudzus gadus skaļi paudis savu viedokli un nepatiku pret Mensonu kā cilvēku," Reznors raksta paziņojumā presei. "Un esmu jau pārtraucis ar viņu kontaktus pirms 25 gadiem."
"Nine Inch Nails" solists Trents Reznors Foto: AFP/LETA
Jau ziņots, ka pēc apsūdzībām seksuālā vardarbībā mūzikas ierakstu izdevniecība "Loma Vista" paziņojusi, ka pārtrauc sadarbību ar Merilinu Mensonu un neturpinās reklamēt 52 gadus vecā mūziķa jaunāko albumu. Sadarbību pārtraucis arī koncertu aģents - kompānija "CAA". Atceltas arī paredzētās Mensona kino lomas seriālos "American Gods" un "Creepshow".
Atgādinām, ka amerikāņu šokrokeri (tā viņu mēdz saukt preses izdevumos, kas iznāk uz rietumiem no Latvijas) seksuālā vardarbībā apsūdzējusi bijusī līgava - aktrise Evana Reičela Vuda un vēl četras sievietes.
Mensons un Vuda sāka attiecības 2007. gadā, kad viņai bija 18, bet viņam - 36 gadi.
"Viņš mani izmantoja, kad es biju pusaudze, un veica briesmīgus pāridarījumus man gadiem ilgi. Man tika "skalotas smadzenes", un ar mani manipulēja, lai es būtu padevīga. Man ir apnicis dzīvot bailēs no atriebības, neslavas celšanas un šantažēšanas. Es esmu šeit, lai atmaskotu šo bīstamo vīrieti un pievērstu faktiem to industriju uzmanību, kuras ir atzinušas viņu, pirms viņš sabojā vēl daudzas dzīves. Es esmu kopā ar daudziem citiem upuriem, kuri vairs nespēj klusēt," savā Instagram rakstīja Vuda.
Aktrise Evana Reičela Vuda un dziedātājs Merilins Mensons
Vēl četras citas sievietes - Ešlija Voltersa, Sāra Makneilija, Ešlija Morgana un kāda sieviete vārdā Gabriela, kura neminēja savu uzvārdu, nākušas klajā ar apsūdzībām sociālajos tīklos.
Mūzikas izdevniecība pēc izskanējušajām apsūdzībām izplatījusi paziņojumu, kurā apliecina, ka jaunā albumu promo kampaņa tiek pārtraukta nekavējoties un "nolemts ar mūziķi vairs nesadarboties nākotnē".
Mensons ar kompāniju "Loma Vista" sāka sadarbību 2015. gadā ar albumu "The Pale Emperor" ("Bālais imperators"). Šī sadarbība ļāva Mensonam saglabāt tiesības uz dziesmām, bet kompānijai bija ierakstu izplatīšanas līgums. Līgums bija spēka arī uz 2017. gada plati "Heaven Upside Down" un pagājušogad izdoto albumu "We Are Chaos".
Pats Mensons (īstajā vārdā Braiens Hjū Vorners) noraida izskanējušās apsūdzības un raksturo tās kā "briesmīgu realitātes sagrozīšanu".
"Protams, mana māksla un dzīve allaž raisījusi diskusijas, bet nesenie apgalvojumi ir briesmīga realitātes sagrozīšana. Manas intīmās attiecības vienmēr ir bijušas abpusējs lēmums ar līdzīgi domājošām partnerēm. Neatkarīgi no tā, kā un kāpēc citi izvēlas interpretēt pagātni, tā ir taisnība," apgalvo Mensons.
Mensons arī iepriekš ir kategoriski noliedzis 2018. gadā izskanējušās apsūdzības par seksuālu vardarbību - incidents esot noticis 2011. gadā.
Atgādinām, ka Rīgā Merilins Mensons uzstājās 2009. gada 15. novembrī.
Merilins Mensons savu grupu nodibināja 1989. gadā. Grupa divas reizes tikusi nominēta prestižajai Grammy balvai, ieguvusi daudzus respektablo izdevumu Billboard un NME apbalvojumus un mūzikas kanāla MTV balvas. Mūziķis savas karjeras laikā pārdevis vairāk nekā 44 miljonus albumu kopiju. Ieraksti ASV, Austrālijā un Kanādā saņēmuši zelta un platīna statusu.
Merilina Mensona dziesmas ir tikpat šokējošas kā viņa vizuālais tēls, un tās atstājušas paliekošu iespaidu rokmūzikas vēsturē. Mūziķa lielāko hitu vidū ir "The Beautiful People", "The Dope Show", "Rock Is Dead", "Disposable Teens", "The Fight Song", "Heart-Shaped Glasses (When the Heart Guides the Hand)" u.c.
Foto: Aktrise Evana Reičela Vuda.
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Mežaparka estrādē filmas uzņemšanas vajadzībām izskan “Rīga dimd”
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa